Mayhem

Mayhem, Norvegiako black metal talde bat da. 1984an Oslo hiriburuan sortu zen. Gaur egungo kideak Necrobutcher, Hellhammer, Attila Csihar, Teloch eta Ghul dira.

1990eko hamarkadam Norvegian jazotako eliz kristauen erreketen gertaerekin lotu zituzten, beste norvegiar black metal talde batzuekin batera.

Taldeak jorratzen dituen gaiak nahiz bere historia oso polemikoa da eta Norvegian hauts ugari harrotu du: zuzeneko ikusgarri eta bortitzak burutu ohi dituzte, beren abestiek satanismoa eta eskandinaviar paganismoaren aldeko eta kristautasunren aurkako letrak dituzte, 1991n Per Yngve Ohlin "Death" abeslariak bere buruaz beste egin zuen, eta 1993an Burzum taldeko Varg Vikernes "Count Grishnackh" kideak Øystein Aarseth "Euronymous" gitarra-jotzailea erail zuen.

 Diskografia 
 De Mysteriis Dom Sathanas (1994)
 Grand Declaration of War (2000)
 Chimera (2004)
 Ordo ad Chao (2007)
 Esoteric Warfare (2014)
 Daemon (2019)

 Kanpo estekak 
 Webgune ofiziala 

Kategoria:Norvegiako heavy metal musika taldeak
Kategoria:1980ko hamarkadako musika taldeak
Kategoria:1990eko hamarkadako musika taldeak
Kategoria:2000ko hamarkadako musika taldeak
Kategoria:2010eko hamarkadako musika taldeak